Ministrul Sănătăţii, Alexandru Rafila: Casele de asigurări de sănătate trebuie să facă verificări privind acordarea concediilor medicale
Casele judeţene de asigurări de sănătate trebuie să facă verificări dacă se înregistrează "exagerări" în acordarea de concedii medicale, a reiterat, miercuri, ministrul Sănătăţii, Alexandru Rafila, transmite Agerpres.
"Nu vreau să transmitem nişte mesaje în care, am citit titluri de presă, în care medicii, într-un fel sau altul, se simt ameninţaţi, dar în mod evident că, dacă un medic eliberează, ştiu eu, zeci de concedii medicale zilnic, atunci, în mod normal, cel care plăteşte, pentru că plăteşte Casa de asigurări de sănătate, trebuie să evalueze această situaţie", a explicat Rafila, într-o conferinţă de presă.
El a afirmat că, acolo unde există o prescripţie ce ar putea fi "exagerată", se pot face controale de către Casele judeţene de asigurări de sănătate, pentru a cerceta concordanţa între eliberarea concediilor medicale şi "realitatea de pe teren a acestei decizii".
Declarațiile lui Rafila vin după ce Ministrul Finanţelor Publice, Marcel Boloş, a declarat că suntem singura ţară din UE care îşi permite luxul de a avea indemnizaţia de concediu medical mai mare decât salariul.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank